ജെയിംസ് ബോണ്ടിന്റെ ഇഷ്ട വണ്ടിയെ ദുബായ് പൊലീസില് എടുത്തു! ലോകമെമ്ബാടുമുള്ള വാഹന പ്രേമികളില് കൌതുകം ഉണര്ത്തുന്നതാണ് ദുബായ് പൊലീസിന്റെ വാഹന നിര. ലോകത്തിലെ ഏറ്റവും വലിയ സൂപ്പര്കാര് നിരയുള്ള പൊലീസ് സേനയാണ് ദുബായി പൊലീസ്. ബുഗാട്ടി, ലംബോര്ഗിനി, ഫെറാരി, മസേരാറ്റി, ആസ്റ്റണ് മാര്ട്ടിന് വണ്77 തുടങ്ങിയ നിരവധി ആഡംബര വാഹനങ്ങളാണ് ദുബായി പൊലീസിനെ സമ്ബന്നമാക്കുന്നത്. ഇപ്പോള് മറ്റൊരു സൂപ്പര്താരത്തെക്കൂടി സ്വന്തമാക്കിയിരിക്കുകയാണ് ദുബായ് പൊലീസ്. ജയിംസ് ബോണ്ട് ചിത്രങ്ങളിലൂടെ വാഹനപ്രേമികളുടെ മനസില് ഇടം പിടിച്ച ആസ്റ്റണ് മാര്ട്ടിന് വാന്റേജാണ് ദുബായ് പൊലീസില് ചേര്ന്ന ഏറ്റവും പുതിയ കാര് എന്ന് ഖലീജ് ടൈംസ് റിപ്പോര്ട്ട് ചെയ്യുന്നു. പുതിയ വാഹനം വിനോദസഞ്ചാര കേന്ദ്രങ്ങളിലും ദുബായ് നിരത്തുകളിലും പെട്രോള് കാറായി ഉപയോഗിക്കാനാണ് ദുബായി പൊലീസിന്റെ നീക്കം എന്നാണ് റിപ്പോര്ട്ടുകള്. ജയിംസ് ബോണ്ടിന്റെ കോഡ് നമ്ബര് 007 ലെ ഏഴും യുഎഇയുടെ ഏഴ് എമിറേറ്റുകളുടെ ഏഴും ചേര്ത്ത് വെച്ച് 77 എന്ന നമ്ബറാണ് വാഹനത്തിന് നല്കിയിരിക്കുന്നത്. നാലു ലീറ്റര്, ഇരട്ട ടര്ബോ വി എയ്റ്റ് എന്ജിനാണ് ഈ കാറിന്റെ ഹൃദയം. ഈ എഞ്ചിന് 503 ബിഎച്ച്പി കരുത്തു സൃഷ്ടിക്കും. നിശ്ചലാവസ്ഥയില് നിന്നു വെറും 3.5 സെക്കന്ഡില് മണിക്കൂറില് 100 കിലോമീറ്റര് വേഗം കൈവരിക്കാന് കാറിനാകും. 314 കിലോമീറ്ററാണ് ഉയര്ന്ന വേഗം. അടുത്തിടെ പുതുതലമുറ ടൊയോട്ട ലാന്ഡ് ക്രൂയിസറും ദുബായ് പൊലീസില് ചേര്ന്നിരുന്നു. ദക്ഷിണ കൊറിയന് വാഹന നിര്മ്മാതാക്കളായ ഹ്യുണ്ടായിയുടെ സബ് ബ്രാന്ഡായ ജെനസിസിന്റെ GV80 എസ്യുവി ദുബായി പൊലീസിന്റെ ഭാഗമായതും ഈ വര്ഷം തന്നെയാണ്. ബുഗാട്ടി വെയ്റോണ്, ലംബോര്ഗിനി അവന്റഡോര്, പോര്ഷെ 918 സ്പൈഡര്, ആസ്റ്റണ് മാര്ട്ടിന് വണ്77, ബെന്റ്ലി കോണ്ടിനെന്റല് ജി.ടി, മക്ലാരന് MP412C, ഫെരാരി FF, ഔഡി ആര്8, ഫോര്ഡ് മസ്താംഗ്, ബിഎംഡബ്ല്യു ഐ8, മെഴ്സിഡസ് ബെന്സ് SLS AMG തുടങ്ങി അത്യാധുനിക സൂപ്പര് കാറുകളുടെ വന് ശേഖരമാണ് ദുബായ് പോലീസിനുള്ളത്. കൂടാതെ വിലകൂടിയ ബൈക്കുകളും, ഹെലികോപ്റ്ററുകളും, ബോട്ടുകളും ദുബായ് പൊലീസ് ശ്രേണിയിലുണ്ട്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona